Da ana kan tsarin gaskiya a Najeriya da tuni kana kurkuku - Buhari ya caccaki Atiku ▷ Legit.ng
Da ana kan tsarin gaskiya a Najeriya da tuni kana kurkuku - Buhari ya caccaki Atiku
a year ago 40 views by Aminu Ibrahim
- Mai magana da yawun kungiyar yakin neman zaben Buhari, Festus Keyamo ya mayar da martani ga Atiku Abubakar kan cewa gwamnatin Buhari bata yaki da rashawa
- Keyamo ya ce idan da hukumomin Najeriya suna aiki yadda ya kamata da Alhaji Atiku Abubakar yana garkame a gidan yari
- Keyamo ya ce Atiku yana daga cikin manyan wadanda suka amfana da gwamnatin da ta gaza magance rashawa
Kungiyar yakin neman zaben shugaba Muhammadu Buhari ta ce idan da Najeriya na kan tsarin gaskiya da tuni dan takarar jam'iyyar Peoples Democratic Party Atiku Abubakar yana cikin kurkuku.
Mai magana da yawun kungiyar ta yakin neman Buhari, Festus Keyamo ya ce idan da ace abubuwa na tafiya dai-dai a kasar kafin shugaba Muhammadu Buhari ya hau mulki a 2015 da tuni Atiku yana zaune a gidan yari a maimakon neman takarar shugabancin kasa.
DUBA WANNAN: Shehu Sani ya lissafo dalilai 3 da yasa manyan Arewa su kayi gum a kan yawaitar kashe-kashe a yankin
"An janyo hankalin mu kan wani da akace dan takarar shugabancin kasa na PDP, Atiku Abubakar ya fadi na kin amincewa da maganar da shugaba Buhari ya yi na cewa hukumomin Najeriya suna barin rashawa na karuwa saboda rashin magance rashawar cikin gagawa.
"Alhaji Atiku ya kuma zargi shugaba Muhammadu Buhari da kawar da idonsa ga wasu abubuwa masu alaka da rashawa da suka faru a karkashin gwamnatinsa.
"Muna son mu tunawa Atiku Abubakar cewa yana daya daga cikin wadanda suka amfana da gwamnatin da ta gaza magance rashawa da ke mulki kafin shugaba Muhammadu Buhari ya karbi mulki a 2015.
"Idan da abubuwa suna tafiya dai-dai, da Alhaji Atiku Abubakar bai saya hannun jarin da ya saya a INTELS a lokacin yana jami'in Kwastam wadda hakan ya sabawa doka. Waddan hannun jarin na 'yan Najeriya ne."
"Idan da Najeriya tana kan tsari ne da tuni an kule Alhaji Atiku Abubakar saboda aikata rashawa da amfani da ofishinsa wajen aikata laifuka bayan da ya sauka daga mulki a matsayin mataimakin shugaban kasa."
3 hours ago 4220 views
19 hours ago 17938 views
23 hours ago 34485 views
56 minutes ago 764 views
16 hours ago 22437 views
Ta tashi: An sallami yan sanda 121 da suka arce daga filin daga (Jerin sunayensu)